ফারুক আহমেদ বাংলাদেশের একজন খ্যাতিমান নাট্যকার এবং অভিনেতা। তিনি জাহাঙ্গীরনগর বিশ্ববিদ্যালয়ে ভূগোল ও পরিবেশ বিষয়ে পড়াকালীন সময়ে মঞ্চে অভিনয় দিয়ে অভিনয় জীবন শুরু করেন। তিনি বাংলাদেশ টেলিভিশনে প্রচারিত বারো রকম মানুষ নাটকে রসিক লাল নামের এক নেতিবাচক চরিত্রে অভিনয়ের মাধ্যমে সারাদেশে পরিচিতি লাভ করেন। তিনি জনপ্রিয় নাট্যকার ও লেখক হুমায়ূন আহমেদের নাটকের নিয়মিত মুখ ছিলেন।   প্রাথমিক জীবন  ফারুক আহমেদ ঢাকা বিভাগের মানিকগঞ্জ জেলায় জন্মগ্ৰহণ করেন। তিনি জাহাঙ্গীরনগর বিশ্ববিদ্যালয়ে ভূগোল ও পরিবেশ বিষয়ে পড়াশোনা করেছেন। ব্যক্তি জীবনে ফারুক আহমেদ এক কন্যা সন্তানের জনক।   কর্মজীবন  ফারুক আহমেদ ১৯৮৩ সালে ঢাকা থিয়েটারের সঙ্গে যুক্ত হন। সেখানে তিনি হুমায়ূন ফরীদি, আফজাল হোসেন, সুবর্ণা মুস্তাফা, শিমুল ইউসুফ, রাইসুল ইসলাম আসাদ, আহমেদ রুবেল ও লিটু আনামের মতো অভিনেতাদের সাথে কাজ করেছেন। প্রায় ২৫ বছর সময়ের মতো তিনি থিয়েটারের সাথে যুক্ত ছিলেন। থিয়েটারে থাকাকালীন কীর্তনখোলা, প্রাচ্য, কেরামত মণ্ডল, চক্র ও যৈবতী কন্যার মতো নাটকে অভিনয়ের মাধ্যমে তিনি উল্লেখযোগ্যভাবে আলোচিত হন।  বিশ্ববিদ্যালয় থেকে পাশ করার পর ফারুক আহমেদ কিছুদিনের জন্য ব্র্যাকসহ বিভিন্ন এনজিওতে যুক্ত ছিলেন।  ইমদাদুল হক মিলনের টিভি নাটক বড় রকমের মানুষ-এ রসিকলাল চরিত্রে অভিনয় করে তিনি প্রথম নজর কাড়েন। এর কিছুদিন পরই তিনি হুমায়ূন আহমেদের নজরে আসেন এবং অভিনয় করেন তার পরিচালিত অচিন বৃক্ষ নাটকে। এরপর তিনি স্বাধীন খসরু ও এজাজুল ইসলাম এর সাথে   হুমায়ূন আহমেদ এর ব্যাপক জনপ্রিয় ধারাবাহিক নাটক " তারা তিন জন " নাটকে অভিনয় করেন।  অভিনয় ছাড়া ফারুক আহমেদ লেখালেখিও করেন। কাল সাপের দংশন, উচ্চ বংশ পাত্র চাই, ডিগবাজি,দুই বাসিন্দা ও পানি পড়াসহ বেশ কিছু নাটকের চিত্রনাট্য লিখেছেন এবং বদরাগী বদরুল ও হাউ মাউ খাও নামে দুটি নাটক পরিচালনাও করেছেন।  তার পরিচালিত প্রথম নাটক ছিল ডিগবাজি। যেখানে অভিনয় করেছিলেন এজাজুল ইসলাম, হোসনে আরা পুতুল ও তিনি নিজে।  প্রধানত নাট্য অভিনেতা হিসাবে পরিচিত হলেও তিনি কয়েকটি চলচ্চিত্রেও অভিনয় করেছেন।  তিনি ২০২৪ সালে মুক্তি প্রাপ্ত বাংলা চলচ্চিত্র " চরিত্র (২০২৪-এর চলচ্চিত্র) " অভিনয় করেন।।   উল্লেখযোগ্য কাজ    মঞ্চনাটক   কীর্তনখোলা  প্রাচ্য  কেরামত মণ্ডল  চক্র   যৈবতী কন্যার মন  টিভি নাটক/টেলিফিল্ম   বড় রকমের মানুষ  অচিন বৃক্ষ  বনুর গল্প  বৃক্ষমানব   গৃহসুখ প্রাইভেট লিমিটেড  যমুনার জল দেখতে কালো  চোর  জইতরী  বনুর গল্প  একি কাণ্ড  ভূত বিলাস   হাবলঙ্গের বাজারে  ২৪ ক্যারেট ম্যান  ঘরের খবর পরের খবর  তারা তিন জন  আমি আজ ভেজাবো চোখ সমুদ্র জলে  তারা তিন জন - ঝামেলায় আছে  তারা তিন জন - টি মাষ্টার  তারা তিন জন ফুচকা বিলাস  তারা তিন জন - হে পৃথিবী বিদায়  আমরা তিনজন  তারা তিন জন এবং ঝুনু খালা  আবারো তিন জন   আমি আজ ভেজাবো চোখ সমুদ্র জলে  জুতা বাবা  মহান চৈনিক চিকিৎসক: ওয়াং পি  মন্ত্রী মহোদয়ের আগমন শুভেচ্ছা স্বাগতম  আমরা জেগে আছি  চার দুকোনে চার  ভাইরাস  রুপালী রাত্রি  এনায়েত আলীর ছাগল  বিহাইন্ড দ্য সিন  জিম্মি  ১৮: অল টাইম দৌড়ের উপর  মানিব্যাগ  ফাঁদ ও বগার গল্প  বিহাইন্ড দ্য ট্র‍্যাপ  সিকান্দার বক্স  অ্যাভারেজ আসলাম  প্যারা  দূরের বাড়ি কাছের মানুষ  চাঁদের চাঁদ  হিটলারের মৃত্যু চাই  মীরজাফরের মৃত্যু চাই  বিহাইন্ড দ্যা পাপ্পি   টিভি ধারাবাহিক   আজ রবিবার (১৯৯৬)  উড়ে যায় বকপক্ষী (২০০৫)  এফএনএফ (২০১০)  গ্ৰ্যাজুয়েট  (২০১০)  ফিফটি ফিফটি  ঝামেলা আনলিমিটেড  ট্রাফিক সিগন্যাল (২০১২)  কারসাজি (২০১৭)  মকো মালয়েশিয়া (২০১৮)  জীবনপুর (২০১৯)  বাকের খনি (২০২০)  সৈয়দ বাড়ির বউ (২০২১)  এখানে কেউ থাকেনা (২০২১)   চলচ্চিত্র   একাত্তরের যীশু (১৯৯৩)  নদীর নাম মধুমতি (১৯৯৫)  শ্যামল ছায়া (২০০৪)  টক ঝাল মিষ্টি (২০০৫)  নয় নম্বর বিপদ সংকেত (২০০৭)  ঘেটুপুত্র কমলা (২০১২)  এইতো ভালোবাসা (২০১৩) - ফারুক   তারকাঁটা (২০১৪)  কৃষ্ণপক্ষ (২০১৬)  ভয়ংকর সুন্দর (২০১৭)  রাইয়ান (২০১৭)  ফাগুন হাওয়ায় (২০১৯)  আগস্ট ১৯৭৫  মুখোশ  কানামাছি   ওয়েব ধারাবাহিক   ভূতের ভয় - মূর্দাখাট   সম্মাননা  ফারুক আহমেদের অভিনয়ে মুগ্ধ হয়ে হুমায়ূন আহমেদ তার লেখা লিলুয়া বাতাস বইটি তার নামে উৎসর্গ করেছিলেন।   তথ্যসূত্র    বহিঃসংযোগ       বিষয়শ্রেণী:জীবিত ব্যক্তি বিষয়শ্রেণী:বাংলাদেশী নাট্য অভিনেতা বিষয়শ্রেণী:জাহাঙ্গীরনগর বিশ্ববিদ্যালয়ের প্রাক্তন শিক্ষার্থী বিষয়শ্রেণী:মানিকগঞ্জ জেলার ব্যক্তি বিষয়শ্রেণী:জন্মের বছর অনুপস্থিত বিষয়শ্রেণী:বাংলাদেশী অভিনেতা